**1. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Četvrtim Izmjenama i dopunama Proračuna Grada Novske za 2019. godinu, ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 1.930.750,00 kn (2,20 % u odnosu na planirano) i sada iznose 89.657.763,00 kn. Sredstva se realiziraju kroz 12 različitih programa koji su obuhvaćeni financijskim planom rashoda upravnog odjela, a koje provodi 14 službenika i dva vježbenika.

Ovim četvrtim izmjenama događaju se promjene na sljedećim pozicijama:

**1.1. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**1.1.1. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Projekt se odnosi na rekonstrukciju hotela Knopp u Novskoj. Sredstva za financiranje ovog projekta se povećavaju za iznos od 857.000,00 kn, te sada iznose 27.667.659,00 kn. Ovim povećanjem će se pokriti trošak stručnog nadzora i koordinatora zaštite na radu, te trošak projektantskog nadzora, budući da se u zadnjem kvartalu 2019. godine planira provedba postupka javne nabave za radove na obnovi hotela Knopp.

**1.2. PROGRAM 1010 GOSPODARSTVO**

**1.2.1. Tekući projekt 1010 T100002 Razvoj malog gospodarstva**

Sredstva za financiranje ovog projekta povećavaju se za 1.073.750,00 kn, te sada iznose 4.951.250,00 kn. Budući da su sredstva planirana na poziciji *Sufinanciranje poduzetnika početnika* u iznosu od 800.000,00 kn do sada utrošena, a zbog velikog interesa za ovu mjeru, ovim izmjenama se osigurava dodatnih 1.000.000,00 kn za tu namjenu. S ovako planiranih 1.800.000,00 kn se planira subvencionirati 17 poduzetnika početnika u gaming industriji u iznosu od 1.105.000,00 kn, a ostatkom od 695.000,00 ostale poduzetnike početnike koji se jave na ovu mjeru. Također, osigurana su i potrebna sredstva za nastavak provedbe projekta razvoja infrastrukture širokopojasnog Interneta u iznosu od 73.750,00 kn.